Peter Weis (slovensky)



Peter Weis je advokát a konateľ právnickej kancelárie Weis & Partners. Zviditeľnil sa počas pandémie covid-19 spochybňovaním a prekrúcaním vedeckých poznatkov (mimo svojej expertízy) a bojom proti rúškam, respirátorom a očkovaniu. Ľuďom zaočkovaným proti covid-19 a ľuďom s prekrytými dýchacími cestami zakázal vstup do jeho kancelárie. Dokonca s vyhrážkou, že niektorí kolegovia môžu byť ozbrojení.

26. januára 2021, teda v dobe, keď každým dňom pribúdalo okolo 1700 nových infikovaných a na covid zomieralo približne 90 ľudí denne napísal, že COVID-19 sa na Slovensku "vlastne nevyskytuje [...] alebo sa vyskytuje, ale v nepodstatnom množstve a tento minimálny, limitne nulový výskyt znamená potrebu okamžitého uvoľnenia všetkých opatrení, počnúc zrušením núdzového stavu." Výsledok: aj napriek opatreniam na túto chorobu zomrelo vyše 12000 ľudí.

V auguste zase s Maricou Pirošíkovou a Erikom Schmidtom poslal sťažnosť do Haagu, s tým, že vakcíny sú vraj biologická zbraň. Opreli sa pritom o tvrdenia odsúdeného podvodníka Richarda Fleminga a šarlatána Luca Montagniera (významný vedec a nositeľ Nobelovej ceny, ktorý však v súčasnosti verí, že voda má pamäť a DNA sa teleportuje, venuje sa pseudovýskumu homeopatík).

Peter Weis je vďačným hosťom konšpiračných médií - od InfoVojny po ZEM & VEK.